
REPUBLIKA HRVATSKA
VARAŽDINSKA ŽUPANIJA 
    OPĆINA VIDOVEC
   Općinski načelnik
[bookmark: _Hlk108788230]
KLASA: 363-09/26-01/01
URBROJ: 2186-10-02/1-26-02
Vidovec, 12. lipnja 2026. 

[bookmark: _Hlk108783422]Na temelju članka 3. stavka 1. Odluke o određivanju poslova prijevoza pokojnika koji se financiraju iz Proračuna Općine Vidovec ("Službeni vjesnik Varaždinske županije", broj 30/19) i članka 47. Statuta Općine Vidovec ("Službeni vjesnik Varaždinske županije", broj 20/21), općinski načelnik Općine Vidovec raspisuje
JAVNI NATJEČAJ
za povjeravnje obavljanja poslova prijevoza pokojnika
koji se financiraju iz proračuna Općine Vidovec

I. PREDMET JAVNOG NATJEČAJA
Predmet natječaja su poslovi preuzimanja i prijevoza umrle osobe ili posmrtnih ostataka osoba od mjesta smrti do nadležne patologije ili sudske medicine, a za koje nije moguće utvrditi uzrok smrti bez obdukcije. 
Općina Vidovec će snositi troškove preuzimanja i prijevoza umrle osobe na obdukciju temeljem ispostavljenog računa pogrebnika, uz uvjete: 
- da se umrla osoba ili posmrtni ostaci osobe nalaze na području općine Vidovec,
- da preuzimanje i prijevoz umrle osobe obavlja pogrebnik koji s Općinom Vidovec ima zaključen Ugovor o obavljanju tih poslova, 
- da je pogrebnik uz račun priložio popratnicu za obdukciju izdanu od mrtvozornika nadležnog za područje Općine Vidovec,
[bookmark: _Hlk232154503] - da jedinične cijene iz računa odgovaraju Ponudbenom listu - cjeniku koji je prilog i sastavni dio ugovora o obavljanju poslova. 

II. UVJETI NATJEČAJA
Na natječaju može sudjelovati sljedeći ponuditelj (pravna ili fizička osoba):
- koji ispunjava uvjete za obavljanje pogrebničke djelatnosti sukladno Zakonu o pogrebničkoj djelatnosti, a što dokazuje preslikom važećeg rješenja o ispunjavanju uvjeta za obavljanje pogrebničke djelatnosti,
- koji je registriran za obavljanje pogrebničke djelatnosti, a što dokazuje preslikom rješenja o upisu u sudski registar za pravne osobe odnosno obrtni registar za fizičke osobe ili drugi odgovarajući dokaz pravne osobnosti (ne stariji od 30 dana od dana objave javnog natječaja),
- koji nema dug prema Općini Vidovec po bilo kojoj osnovi što dokazuje potvrdom ne starijom od 30 dana od dana objave javnog natječaja (potvrdu izdaje Jedinstveni upravni odjel Općine Vidovec, email: procelnik@vidovec.hr),
- koji nema nepodmirenih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili mu je odobrena odgoda plaćanja navedenih obveza (npr. u postupku sklapanja predstečajne nagodbe), a što dokazuje preslikom potvrde nadležne Porezne uprave o stanju duga ili važećeg jednakovrijednog dokumenta izdanog od nadležnog tijela države sjedišta ponuditelja ili odgovarajućom izjavom osobe ovlaštene za zastupanje ponuditelja za slučaj da se u državi sjedišta ponuditelja ne izdaju prethodno navedena potvrda ili dokument (ne starije od 30 dana od dana objave javnog natječaja),
- koji kao fizička osoba ili odgovorna osoba u pravnoj osobi nije pravomoćno osuđen za kaznena djela i prekršaje iz članka 13. Zakona o pogrebničkoj djelatnosti, a što dokazuje izvornikom uvjerenja o nekažnjavanju i uvjerenja o neizricanju prekršajnih kazni za fizičku osobu ponuditelja ili odgovornu osobu u pravnoj osobi ponuditelja, odgovarajućim izvodom iz kaznene i prekršajne evidencije države sjedišta ponuditelja ili odgovarajućom izjavom osobe ovlaštene za zastupanje ponuditelja za slučaj da se u državi sjedišta ponuditelja ne izdaje navedeni izvod (ne stariji od 30 dana od dana objave natječaja),
[bookmark: _Hlk232085077][bookmark: _Hlk232085158]- koji je spreman pozive mrtvozornika zaprimati od 0,00 do 24,00 sata tijekom svakog dana kalendarske godine i da može umrlu osobu ili posmrtne ostatke preuzeti najkasnije u roku
od dva sata od primitka poziva, a što dokazuje izjavom osobe ovlaštene za zastupanje ponuditelja o spremnosti na zaprimanje poziva mrtvozornika od 0,00 do 24,00 sata tijekom svakog dana kalendarske godine te o mogućnosti preuzimanja umrle osobu ili posmrtnih ostataka najkasnije u roku od dva sata od primitka poziva.

III. PODNOŠENJE PONUDA
Ponude s prilozima dostavljaju se u pisanom obliku u roku od 15 dana od dana objave natječaja na web stranici Općine Vidovec, preporučenom poštom ili neposrednom dostavom u zatvorenoj omotnici na adresu: OPĆINA VIDOVEC, Trg svetog Vida 9, 42205 Vidovec.
Krajnji rok za dostavu ponuda je 30. lipnja 2026. godine do 10:00 sati, bez obzira na način dostave.
Ponude se dostavljaju u zatvorenoj omotnici sa naznakom „NATJEČAJ ZA OBAVLJANJE POSLOVA PRIJEVOZA POKOJNIKA– NE OTVARAJ“. 
[bookmark: _Hlk232154999]Sastavni dio ponude su Ponudbeni list (prilog 1) te Izjava (prilog 2) koji se mogu preuzeti na internet stranici Općine Vidovec www.vidovec.hr.

IV. KRITERIJ ZA ODABIR NAJPOVOLJNIJE PONUDE
Najpovoljnijim ponuditeljem smatrati će se ponuditelj koji uz ispunjenje svih propisanih uvjeta i dostavu cjelokupne tražene dokumentacije, ponudi i ukupno najnižu cijenu.
U slučaju da dva ili više ponuditelja, koji ispunjavaju uvjete iz javnog natječaja, ponude jednaki iznos naknade za poslove prijevoza pokojnika, pravo prvenstva ima ponuditelj čija je ponuda ranije zaprimljena u pisarnici Općine Vidovec.
V. MJESTO I VRIJEME OTVARANJA PONUDE
Otvaranje ponuda obaviti će se dana 30. lipnja 2026. godine u 10:00 sati u službenoj prostoriji Općine Vidovec.

Javnom otvaranju ponuda imaju pravo prisustvovati ponuditelji ili njihovi ovlašteni predstavnici uz uvjet predočenja pisanog dokaza o ovlasti.
VI. OSTALI PODACI
[bookmark: _Hlk232078555]Općinski načelnik na prijedlog povjerenstva donosi Odluku o odabiru najpovoljnije ponude.  Protiv te odluke žalba nije dopuštena, ali se može pokrenuti upravni spor.
[bookmark: _Hlk232155560]Na temelju Odluke o odabiru najpovoljnije ponude s odabranim ponuditeljem sklopiti će se Ugovor o povjeravanju poslova prijevoza pokojnika na vrijeme od četiri godine i to od dana 09. kolovoza 2026. godine do dana 09. kolovoza 2030.
Općinski načelnik Općine Vidovec zadržava pravo poništenja natječaja u potpunosti ili djelomično ili ne izvršiti odabir po natječaju, bez posebnog obrazloženja i da pri tome ne snosi nikakvu odgovornost prema ponuditeljima.
Svi ostali podaci mogu se dobiti na kontakt telefon: 042/741-201, e-mail: procelnik@vidovec.hr.
Ovaj Javni natječaj stupa na snagu danom donošenja, a objavljuje se dana 12. lipnja 2026.
godine na službenoj internetskoj stranici Općine Vidovec (natječaji).


Općinski načelnik
                                                                                                                                                         Bruno Hranić

